CELEX: 32011D0852
Language: lv
Date: 2011-12-15 00:00:00
Title: 2011/852/ES: Komisijas Īstenošanas lēmums ( 2011. gada 15. decembris ), ar ko groza Lēmumu 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā Itālijā (izziņots ar dokumenta numuru C(2011) 9248)  Dokuments attiecas uz EEZ

17.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 335/109
            
         KOMISIJAS ĪSTENOŠANAS LĒMUMS
   (2011. gada 15. decembris),
   ar ko groza Lēmumu 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā Itālijā
   (izziņots ar dokumenta numuru C(2011) 9248)
   (Dokuments attiecas uz EEZ)
   (2011/852/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), un jo īpaši tās 4. panta 3. punktu,
   tā kā:
   
               (1)
            
            
               Komisijas 2005. gada 2. maija Lēmums 2005/363/EK par dzīvnieku veselības aizsardzības pasākumiem pret Āfrikas cūku mēri Sardīnijā Itālijā (4) tika pieņemts, reaģējot uz nopietno Āfrikas cūku mēra atkārtoto uzliesmojumu mājas cūku un savvaļas cūku populācijā endēmijas skartajā Sardīnijas salā Itālijā.
            
         
               (2)
            
            
               Ar šo lēmumu tiek aizliegts no Sardīnijas nosūtīt dzīvas cūkas, to spermu, olšūnas un embrijus, kā arī cūkgaļu, cūkgaļas produktus vai citus produktus, kas satur cūkgaļu.
            
         
               (3)
            
            
               Tomēr, pamatojoties uz Direktīvas 2002/99/EK 4. panta 3. punktu, lēmums nosaka dažas atkāpes attiecībā uz atsevišķu tādu cūkgaļas produktu nosūtīšanu, kas iegūti no cūkām saimniecībās, kuras atrodas ārpus lēmuma I pielikumā noteiktajām riska teritorijām un kuras atbilst īpašām bioloģiskās drošības prasībām.
            
         
               (4)
            
            
               Iepriekšējo nedēļu laikā Itālija informēja Komisiju par to, ka būtiski palielinājies Āfrikas cūku mēra gadījumu skaits un izplatība septiņās no astoņām Sardīnijas provincēm, skarot arī lielas komerciālas cūku saimniecības.
            
         
               (5)
            
            
               Ņemot vērā pašreizējo slimības attīstību Sardīnijā, var būt apdraudēti cūku ganāmpulki citos Itālijas reģionos un citās dalībvalstīs, jo notiek cūkgaļas, cūkgaļas produktu vai citi produktu, kas satur cūkgaļu, laišana tirgū. Tāpēc ir jāpaplašina Lēmuma 2005/363/EK I pielikumā uzskaitīto riska teritoriju saraksts, iekļaujot tajā visu Sardīnijas reģionu. Līdz ar to vairs nav iespējams izpildīt Lēmuma 2005/363/EK 5. panta 2. punkta b) apakšpunkta nosacījumus, un tādēļ ir apturēta tās Itālijai piešķirtās atkāpes piemērošana, kura paredz atļauju nosūtīt cūkgaļu no Sardīnijas uz vietām ārpus Sardīnijas. Tas attiecas arī uz lēmuma 6. pantā paredzēto atkāpi, kas paredz atļauju nosūtīt cūkgaļas produktus un citus produktus, kuri satur cūkgaļu, no Sardīnijas uz vietām ārpus Sardīnijas.
            
         
               (6)
            
            
               Tāpēc attiecīgi jāgroza Lēmums 2005/363/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/363/EK I pielikumu aizstāj ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2011. gada 15. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 18, 23.1.2003., 11. lpp.
   
      (4)  OV L 118, 5.5.2005., 39. lpp.
   
      PIELIKUMS
      
         
            “I PIELIKUMS
            Visas Sardīnijas teritorijas.”